Ray Milland

Ray Milland (nombre artistico d' Alfred Reginald Jones) estió un actor y director cinematografico estausunidense d'orichen galés, naixito o 3 de chinero de 1907 en Neath (Glamorgan, Galas, Reino Uniu) y muerto o 10 de marzo de 1986 en Torrance (California). Activo en o cine estausunidense dende zaguerías d'os anyos 1920, recibió cuantos premios mientres o suyo treballo cinematografico.

D'entre a suya filmografía, se puet mencionar as suyas interpretacions en bellas cintas como The Bachelor Father (1931, Robert Z. Leonard), Bolero (1934, Wesley Ruggles), The Jungle Princess (1936, William Thiele), Beau Geste (1939, William A. Wellman), The Major and the Minor (1942, Billy Wilder), The Lost Weekend (1945, Billy Wilder), The Thief (1952, Russell Rouse), u Dial M for Murder (1954, Alfred Hitchcock).

 Premios 
En a suya carrera cinematografica, Ray Milland recibió un Oscar a o Millor Actor en 1945 por o suyo papel de Don Birnam en a cinta The Lost Weekend, de Billy Wilder (amás d'un Globo d'Oro a o Millor Actor Dramatico en a 3a edición d'os Globos d'Oro, un Premio NYFCC a o Millor Actor y un Premio a o Millor Actor d'o Festival de Cine de Canas, toz por ista cinta).

 Vinclos externos 

  Ray Milland en IMDb.
  Ray Milland en Turner Classic Movies.
  Ray Milland en Internet Broadway Database.
  Ray Milland en AllRovi.

Categoría:Actors d'Estaus Unius
Categoría:Actors de Galas
Categoría:Actors de Hollywood
Categoría:Directors cinematograficos d'o Reino Uniu
Categoría:Directors cinematograficos d'Estaus Unius
Categoría:Globo d'Oro a o Millor Actor Dramatico
Categoría:Naixius de Glamorgan
Categoría:Premio a o Millor Actor d'o Festival de Cine de Canas
Categoría:Premio NYFCC a o Millor Actor
Categoría:Premio Oscar a o Millor Actor
Categoría:1907 (naixencias)
Categoría:1986 (muertes)